ระเบียบคณะกรรมการกำกับกิจการพลังงานระเบียบคณะกรรมการกำกับกิจการพลังงานว่าด้วยค่าตอบแทนและค่าใช้จ่ายอื่นในการปฏิบัติงานของคณะกรรมการผู้ใช้พลังงานประจำเขตพ.ศ. ๒๕๕๕[๑] โดยที่เป็นการสมควรปรับปรุงระเบียบคณะกรรมการกำกับกิจการพลังงานเพื่อกำหนดสิทธิประโยชน์ ค่าตอบแทนและค่าใช้จ่ายอื่นในการปฏิบัติงานของคณะกรรมการผู้ใช้พลังงานประจำเขตรวมถึงวิธีการเบิกจ่ายเพื่อให้เหมาะสมตามความเป็นจริงอาศัยอำนาจตามความในมาตรา ๙๘ วรรคสองแห่งพระราชบัญญัติการประกอบกิจการพลังงาน พ.ศ. ๒๕๕๐อันเป็นกฎหมายที่มีบทบัญญัติบางประการเกี่ยวกับการจำกัดสิทธิและเสรีภาพของบุคคล ซึ่งมาตรา๒๙ ประกอบกับมาตรา ๓๓ มาตรา ๔๑ มาตรา ๔๒ และมาตรา ๔๓ของรัฐธรรมนูญแห่งราชอาณาจักรไทยบัญญัติให้กระทำได้โดยอาศัยอำนาจตามบทบัญญัติแห่งกฎหมายคณะกรรมการกำกับกิจการพลังงานจึงวางระเบียบไว้ ดังต่อไปนี้ข้อ ๑ ระเบียบนี้เรียกว่าระเบียบคณะกรรมการกำกับกิจการพลังงานว่าด้วยค่าตอบแทนและค่าใช้จ่ายอื่นในการปฏิบัติงานของคณะกรรมการผู้ใช้พลังงานประจำเขตพ.ศ. ๒๕๕๕ข้อ ๒ ระเบียบนี้ให้ใช้บังคับตั้งแต่วันถัดจากวันประกาศเป็นต้นไปข้อ ๓ ให้ยกเลิก(๑) ระเบียบคณะกรรมการกำกับกิจการพลังงานว่าด้วยการเบิกจ่ายเงินค่าตอบแทนและค่าใช้จ่ายอื่นในการปฏิบัติงานของคณะกรรมการผู้ใช้พลังงานประจำเขตพ.ศ. ๒๕๕๓(๒) ระเบียบคณะกรรมการกำกับกิจการพลังงานว่าด้วยการเบิกจ่ายเงินค่าตอบแทนและค่าใช้จ่ายอื่นในการปฏิบัติงานของคณะกรรมการผู้ใช้พลังงานประจำเขต(ฉบับที่ ๒) พ.ศ. ๒๕๕๔ข้อ ๔ ในระเบียบนี้ประธานกรรมการ หมายความว่าประธานกรรมการผู้ใช้พลังงานประจำเขตกรรมการ หมายความว่ากรรมการผู้ใช้พลังงานประจำเขตค่าตอบแทน หมายความว่า เบี้ยประชุมเงินหรือสิทธิประโยชน์อื่นใดที่สำนักงานคณะกรรมการกำกับกิจการพลังงานจัดหาเพื่อตอบแทนในระหว่างการดำรงตำแหน่งประธานกรรมการและกรรมการผู้ใช้พลังงานประจำเขตค่าใช้จ่ายอื่นในการปฏิบัติงานหมายความว่า ค่าใช้จ่ายในการเดินทางเพื่อมาประชุมหรือมาปฏิบัติภารกิจหน้าที่รวมถึงการเข้าร่วมอบรม สัมมนาตามที่ได้รับแจ้งจากสำนักงานคณะกรรมการกำกับกิจการพลังงาน ซึ่งประกอบด้วย ค่าพาหนะเดินทางค่าที่พักและค่าเบี้ยเลี้ยงเดินทาง ตามที่กำหนดในระเบียบนี้การประชุม หมายความว่าการประชุมคณะกรรมการผู้ใช้พลังงานประจำเขตข้อ ๕[๒]ประธานกรรมการและกรรมการมีสิทธิได้รับค่าตอบแทนดังนี้(๑)ในการประชุมให้ประธานกรรมการได้รับเบี้ยประชุมครั้งละ ๒,๐๐๐บาท กรรมการได้รับเบี้ยประชุมครั้งละ ๑,๗๐๐ บาทโดยให้มีสิทธิได้รับไม่เกินเดือนละ ๒ ครั้ง(๒) ให้ประธานกรรมการ กรรมการได้รับการจัดทำประกันอุบัติเหตุแบบหมู่ในวงเงินประกันไม่เกินคนละ๓๐๐,๐๐๐ บาท(๓) ในกรณีที่ประธานกรรมการหรือกรรมการเสียชีวิตขณะปฏิบัติหน้าที่หรืออันเนื่องจากการปฏิบัติหน้าที่ให้มีสิทธิได้รับเงินค่าทำศพรายละ ๒๐,๐๐๐ บาทและพวงหรีดไม่เกิน ๒,๐๐๐ บาทข้อ ๖ ประธานกรรมการหรือกรรมการมีสิทธิได้รับค่าใช้จ่ายอื่นในการปฏิบัติงาน ดังนี้(๑)ค่าใช้จ่ายเดินทางเพื่อมาหรือกลับจากประชุมหรือปฏิบัติภารกิจหน้าที่รวมถึงการเข้าร่วมอบรม สัมมนาตามที่ได้รับแจ้งจากสำนักงานคณะกรรมการกำกับกิจการพลังงานหรือสำนักงานคณะกรรมการกำกับกิจการพลังงานประจำเขตจากภูมิลำเนาในจังหวัดที่ได้รับการแต่งตั้งเป็นกรรมการไปยังสถานที่จัดประชุมหรือปฏิบัติหน้าที่แล้วแต่กรณี(ก) กรณีเดินทางโดยพาหนะประจำทางหรือพาหนะรับจ้างให้มีสิทธิได้รับค่าพาหนะตามที่จ่ายจริง(ข) [๓]กรณีเดินทางด้วยพาหนะส่วนบุคคลให้มีสิทธิได้รับชดเชยค่าเชื้อเพลิงในอัตรากิโลเมตรละ๗ บาท และค่าผ่านทางพิเศษตามที่จ่ายจริง(ค) กรณีเดินทางโดยเครื่องบินให้มีสิทธิได้รับค่าโดยสารตามที่จ่ายจริงแต่ไม่เกินอัตราค่าโดยสารชั้นประหยัดของสายการบินที่ให้บริการเป็นปกติ(๒)[๔]ค่าที่พักในอัตราเหมาจ่ายวันละ ๑,๒๐๐ บาท ทั้งนี้เฉพาะในกรณีที่สำนักงานคณะกรรมการกำกับกิจการพลังงานหรือสำนักงานคณะกรรมการกำกับกิจการพลังงานประจำเขตไม่ได้จัดที่พักไว้ให้(๓) ค่าเบี้ยเลี้ยงเดินทางในอัตราเหมาจ่ายวันละ ๒๔๐ บาทข้อ ๗ ให้ประธานกรรมการกำกับกิจการพลังงานเป็นผู้รักษาการตามระเบียบนี้และมีอำนาจวินิจฉัยชี้ขาดปัญหาเกี่ยวกับการปฏิบัติตามระเบียบนี้ประกาศณ วันที่ ๑๕ กุมภาพันธ์ พ.ศ. ๒๕๕๕ดิเรก ลาวัณย์ศิริประธานกรรมการกำกับกิจการพลังงานระเบียบคณะกรรมการกำกับกิจการพลังงานว่าด้วยค่าตอบแทนและค่าใช้จ่ายอื่นในการปฏิบัติงานของคณะกรรมการผู้ใช้พลังงานประจำเขต(ฉบับที่ ๒) พ.ศ. ๒๕๕๘[๕]ข้อ ๒ระเบียบนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปปริยานุช/ผู้จัดทำ๕ เมษายน ๒๕๕๕นุสรา/ปรับปรุง๒๐ มีนาคม ๒๕๕๘[๑] ราชกิจจานุเบกษาเล่ม ๑๒๙/ตอนพิเศษ ๖๒ ง/หน้า ๑๓/๓ เมษายน ๒๕๕๕[๒] ข้อ ๕แก้ไขเพิ่มเติมโดยระเบียบคณะกรรมการกำกับกิจการพลังงานว่าด้วยค่าตอบแทนและค่าใช้จ่ายอื่นในการปฏิบัติงานของคณะกรรมการผู้ใช้พลังงานประจำเขต(ฉบับที่ ๒) พ.ศ. ๒๕๕๘[๓] ข้อ ๖ (๑) (ข)แก้ไขเพิ่มเติมโดยระเบียบคณะกรรมการกำกับกิจการพลังงานว่าด้วยค่าตอบแทนและค่าใช้จ่ายอื่นในการปฏิบัติงานของคณะกรรมการผู้ใช้พลังงานประจำเขต(ฉบับที่ ๒) พ.ศ. ๒๕๕๘[๔] ข้อ ๖ (๒)แก้ไขเพิ่มเติมโดยระเบียบคณะกรรมการกำกับกิจการพลังงานว่าด้วยค่าตอบแทนและค่าใช้จ่ายอื่นในการปฏิบัติงานของคณะกรรมการผู้ใช้พลังงานประจำเขต(ฉบับที่ ๒) พ.ศ. ๒๕๕๘[๕] ราชกิจจานุเบกษาเล่ม ๑๓๒/ตอนพิเศษ ๓๖ ง/หน้า ๗/๑๓ กุมภาพันธ์ ๒๕๕๘